Who is the German Shepherd is on Jones Root Beer? - Hektor Haus German Shepherd Lovers
Next story Can You Take a German Shepherd on a Canoe?
Previous story German Shepherd Found and Returned Home. Again. VF Plus: Burgemeesters moet persoonlik opdok | SAUK.co.za - Nuus.info
Die tyd het aangebreek dat burgemeesters en munisipale bestuurders se salarisse opgeskort word by munisipaliteite waar water en ander dienste gesny word weens die nie-betaling daarvan, sê dr. Pieter Groenewald, leier van die VF Plus.
Dr. Groenewald sê dit is totaal onbillik teenoor inwoners wat gereeld vir hul water en dienste betaal, om gestraf te word saam met die nie-betalers en senior amptenare wat onbevoeg is om hul werk te doen.
Agterstallige waterskuld by munisipaliteite regoor Suid-Afrika beloop volgens statistiek van die departement byna R6,8 miljard en die minister van waterwese, Nomvula Mokonyane, dreig dat van die munisipaliteite se water gesny gaan word.
Volgens dr. Groenewald het dieselfde situasie hom vroeër vanjaar afgespeel met beurtkrag toe munisipaliteite se totale uitstaande skulde vir dienstegelde meer as R110 miljard beloop het terwyl die regering niks daaraan gedoen het nie.
“Die ANC moet volle verantwoordelikheid vir die situasie aanvaar aangesien dié party die kultuur van wanbetaling begin het, en die lewering van dienste verder gekelder het met die aanstelling van swak en onbevoegde amptenare.
“Ek het ŉ brief gerig aan min. Mokonyane, waarin ek haar versoek om haar departement se beoogde snyding van agterstallige munisipaliteite se water te heroorweeg aangesien dit onbillik teenoor betalers sal wees, en boonop ongrondwetlik is.
“Indien die salarisse van burgemeesters en munisipale bestuurders teruggehou word, sal hulle hul werk begin doen en seker maak dat dienstegelde gevorder word en dat diensverskaffers betaal word,” sê dr. Groenewald.
« AfriSake troef Black First Land First in hof
Staatspensioenfonds R12,5 miljard armer na Steinhoff aandele daal »